Rebild Open 2018 - vinderen er fundet / Rold Skov Golfklub
Rebild Open 2018 - vinderen er fundet
Denne weekend var i Rold Skov Golfklub dedikeret til Rebild Open 2018. Traditionen tro blev turneringen afholdt i weekenden op til Rebildfesten. Turneringen har været afholdt siden 1992 hvor den meget engagerede Vagn Gaarde gennem - dengang Skørping Kommune stod for turneringen. Turneringen afholdes fortsat i Rebildfestens ånd.
Begge dage deltog ca 70 glade golfere og jagten på ”den grønne” løb af stablen. Turneringerne blev afviklet i fantastisk golfvejr på den dejlige bane i Rold Skov Golfklub. Hul 19 serverede efter turneringen dejlig grillbuffet på terrassen.
Kampen om at blive dette års vinder og dermed ejer af trøjen har aldrig været så tæt som i år. Hele 3 golfere havde sammenlagt samme score på 74 stablefordpoint. Matchledelsen måtte derfor tage reglerne med bedste score på de sidste 18 huller i anvendelse for at finde vinderen. Birgitte Bjørn Nielsen var efter denne regel vinderen af den ”grønne trøje” 2018. Traditionen tro skulle sidste års vinder Bent Hedegaard overrække trøje og vandrepokal til dette års vinder.
Vinderen af den laveste bruttoscore over 2 dage blev uden den mindste tvivl vundet af Nicolai Werner Jensen. Nicolai gik samlet i imponerende 174 slag (kun 2 slag over banens par). Flotte golfrunder af den unge mand.
A rækken: Nicolai Werner Jensen 69 nettoslag. Fantastisk runde for Nicolai, som spiller ud fra handicap 1,2. B rækken: Henning Horsbøl i 39 stableford point. C rækken: Helle Broberg i 40 point.
A rækken: Dorte Pedersen 72 nettoslag. B-rækken: Carl Aage Christensen (Mariagerfjord GK) med 37 point. C-rækken: Birgitte Bjørn Nielsen 39 point.
Stemningsbilleder med massere af vindere og grillgæster:
Nicolai, Henning og Helle - vindere lørdag
Birgitte, Dorte og Carl Aage - vindere søndag
Grønne trøjer
En af vores grillmestre
Bruttomesteren Nicolai Werner Jensen